Liite 3.

Tornion nuorisoneuvosto

Tiedoksi:

Sivistyslautakunnalle

Elämänlaatulautakunnalle

Lausunto:

Tornion nuorisoneuvosto haluaa osallistua nuorten elämään vaikuttaviin henkilörekrytointi -haastatteluihin.

Toivomme että lautakunnat ottavat huomioon nuorisoneuvoston osallistumisen tuleviin henkilöhaastatteluihin. Tornion nuorisoneuvosto haluaa osallistua nuorten koulu- ja vapaa-ajan elämään vaikuttavien johtavien virkahenkilöiden valintaa koskeviin henkilöhaastatteluihin tulevaisuudessa. On tärkeää, että myös nuoria kuullaan heidän elämänalueitaan koskevissa päätöksien ja henkilöhaastatteluiden valmistelussa. Nuorisolain pykälä §24:ssä sanotaan seuraavaa:

”24 §

Nuorten osallistuminen, vaikuttaminen ja kuuleminen

Nuorten mahdollisuudesta osallistua ja vaikuttaa nuorisovaltuustossa tai vastaavassa nuorten vaikuttajaryhmässä säädetään kuntalain (410/2015) 26 §:ssä.

Sen lisäksi, mitä tässä laissa tai muualla laissa säädetään, kunnan ja valtion viranomaisen tulee tarjota ja järjestää nuorille mahdollisuus osallistua ja vaikuttaa paikallista, alueellista ja valtakunnallista nuorisotyötä ja -politiikkaa koskevien asioiden käsittelyyn tai heitä tulee muutoin kuulla mainituissa asioissa. Lisäksi nuoria on kuultava heitä koskevissa asioissa.”

Näihin pohjautuen Tornion nuorisoneuvosto haluaa olla mukana tulevissa virkahenkilöstön valintaa koskevissa haastatteluissa niin että myös nuorisoneuvoston edustajan mielipidettä kuullaan valinnan yhteydessä.

Tornion nuorisoneuvoston puolesta,

VERTTI LEPISTÖ

Tornion nuorisoneuvoston puheenjohtaja